लाइव टिप्स कं. पर एफआईआर 35 हार्ड डिस्क व दस्तावेज जब्त
क्राइम रिपोर्टर|ग्वालियर
चेतकपुरी स्थित शेयर ट्रेडिंग लाइव टिप्स मार्केटिंग कंपनी के दफ्तर से एसटीएफ ने छापामार कार्रवाई के बाद 35 हार्ड डिस्क और दस्तावेज जब्त कर लिए। कंपनी के संचालक पुलकित अग्रवाल को फिलहाल गिरफ्तार नहीं किया गया है। कंपनी के सभी बैंक खातों को भी सीज कर दिया गया है। एसटीएफ निरीक्षक एजाज अहमद ने बताया, लाइव टिप्स मार्केटिंग कंपनी के परिमल टावर स्थित दफ्तर से कारोबार से संबंधित 35 हार्डडिस्क व दस्तावेज जब्त किए हैं। शेष|पेज 12 पर
22 लोगों का स्टाफ
करोड़ों का निवेश
बताया गया है कि कंपनी के स्थानीय दफ्तर में लगभग 22 कर्मचारियों का स्टाफ है और इन्हें लगभग 3.50 लाख रु. का मासिक वेतन भुगतान किया जाता है। सूत्रों के अनुसार, कंपनी एक माह में लगभग 15 लाख का मुनाफा कमाती थी। वह पहले ग्राहकों को शेयर टिप्स देती थी और उसके बाद लाखों की कमाई का झांसा देकर उन्हें शेयर बेच कर निवेश कराती थी। एक अनुमान के अनुसार, कंपनी मासिक एक करोड़ तक का शेयर निवेश कर रही थी और इसमें अधिकांश काली कमाई का निवेश कराया जाता था।
hne_Deva hin_Deva hin_Deva hin_Deva hin_Deva hin_Deva